b"\n_START_ARTICLE_\nVolvo C70\n_START_PARAGRAPH_\nVolvo C70 er en 2-d\xc3\xb8rs sportslig familiebil med fire seter fra svenske Volvo, laget i hele 155 000 eksemplarer._NEWLINE_Serie 1 kom som coupe  (1997\xe2\x80\x932002, 27 000 eks.) og som cabriolet med t\xc3\xb8ytak (1997\xe2\x80\x932004, 45 000 eks.). Den var tegnet av Volvo's senere designsjef, briten Peter Horbury (f\xc3\xb8dt 1950) og utviklet mekanisk sett i samarbeid med britiske Tom Wilkinshaw Racing (TWR) fra Kidlington som drev Formel 1 til 2002.  C70 ble bygget i Uddevalla p\xc3\xa5 understell fra Volvo V70._NEWLINE_Serie 2 (2006\xe2\x80\x932013, 84 000 eks.) kom som  cabriolet med 3-delt metalltak som ble brettet ned i bagasjerommet. Den var tegnet av amerikaneren John Kinsey, forberedt hos Pininfarina i Torino, og bygget i italienske Pininfarina sin nye fabrikk i Uddevalla, deres f\xc3\xb8rste utenfor Italia, p\xc3\xa5 samme understell som Volvo V50.  I 2010 ble utseendet endret noe. Fabrikken i Uddevalla ble nedlagt samtidig med C70 i 2013."